— Так, з улікам таго, што пытаньне адметнае, будзем наконт яго думаць. Само сабой, трэба раіцца з гісторыкамі, са спэцыялістамі, падымаць, вывучаць матэрыялы. Яшчэ раз кажу: гэта працэс, да якога трэба ставіцца з разуменьнем. І калі вярнуцца да падпісантаў, то ўсё мусіць быць на парытэтных пачатках. Сёньня ні я ад вас не магу нічога патрабаваць, ні вы ад мяне. Прымусу, загаду гучаць не павінна. Каб займацца гэтай справай, паўтаруся, я сама пачала вывучаць тэму. Таму, безумоўна, будзем працаваць, будзем глядзець. Але зноў жа, не магу сказаць, што зараз усё сама вырашу, бяз слуцкіх уладаў.